**INTÉZMÉNYI SZAKMAI BESZÁMOLÓ**

**Az**

**Országos Roma Kulturális és Média Centrum**

***2025. évi szakmai tevékenységéről***

1. **Azonosító adatok:** 
   1. Intézmény neve: Országos Roma Kulturális és Média Centrum
   2. Intézmény adószáma: 15765396-1-42
   3. Intézmény tevékenysége:

A költségvetési szerv közfeladata: A nemzetiségek jogairól szóló 2011. évi CLXXIX. törvény

rendelkezései alapján a nemzetiségi identitáshoz kötődő tárgyi és szellemi kultúra, kulturális értékek, javak megőrzése, hozzáférhetővé tétele, hagyományok és a közösségi nyelvhasználat megőrzése, gyakorlása, terjesztése és tovább örökítése; a nemzetiségi közösség oktatáshoz, médiaszolgáltatáshoz fűződő jogainak érvényesítése; hagyományápolással, médiával a nemzetiség által használt nyelven megvalósuló kulturális jellegű programok szervezése.

A költségvetési szerv alaptevékenysége: szervezi és összehangolja a sokszínű roma hagyomány, kultúra és nyelv megőrzése érdekében tett erőfeszítéseket; tájékoztatást nyújt a roma társadalom híreiről a többségi társadalom (média) felé, illetve a többségi társadalom híreiről a roma közösség véleményformálói (roma települési nemzetiségi önkormányzatok, civil szervezetek) felé. Az öntevékeny, önképző tanfolyamok, életminőséget és életesélyt javító tanulási lehetőségek megteremtése, a tehetségfejlesztés, az ismeretszerző, az amatőr alkotó, művelődő közösségek tevékenységének elősegítése, a nemzetiségek jogairól szóló törvényben meghatározott nemzetiségi közfeladatokkal összefüggő feladatok ellátása. Könyvtári szolgáltatás működtetése: állománygyarapítás és gyűjteményszerzés, könyvek, periodikák, filmek, hanglemezek, kazetták kölcsönzése és raktározása. A roma kulturális javakra alapozott hazai vagy külföldi állandó, időszakos vagy vándorkiállítások, tárlatok szervezésével összefüggő feladatok ellátása.

* 1. Intézményvezető neve: Farkas Mihály

1. **Egyéb adatok:**
   1. Létszám (2025.01.01.): 1 fő
   2. Foglalkoztatási forma: Közalkalmazott
   3. Létszám (2025.12.31): 5 fő
   4. Foglalkoztatási forma: Közalkalmazott
2. **2025-ben megvalósított szakmai programok felsorolása:**
3. Megemlékezés a 2009-es tatárszentgyörgyi romagyilk. áldozataira 2025. 02. 23.
4. Nemzetközi Romanap és Nagyjaink díjátadó 2025. 04. 08.
5. Megemlékezés a Roma Holokauszt áldozataira 2025. 08. 02.
6. XXXIV. Kömlői Kulturális Napok 2025. 10. 03.
7. Koszorúzás a Corvin-közben, megemlékezés Szabó Ilonára 2025. 10. 23.
8. Fiatal roma tehetségek koncertje 2025. 11. 13.
9. László Mária Emlékkonferencia 2025. 11. 24.
10. Miskolci Mikulás Ünnepség 2025. 12. 06.
11. Roma Női Identitás 2025. 12. 13.
12. I. Országos Dukhora Fesztivál 2025. 12. 20.
13. **A szakmai programok rövid bemutatása**

**Megemlékezés a 2009-es tatárszentgyörgyi romagyilkosságok áldozataira**

Helyszín: Budapest, 1074 Dohány utca 76

Időpont: 2025. február 23.

Nyilvános rendezvény

Megvalósult összeg: 266.000, -Ft

A rendezvényen készült fotódokumentációt az intézmény honlapján az alábbi linkre kattintva lehet elérni: <https://www.oronk.hu/2025/02/21/megemlekezes-2/>

Az eseményen beszédet mondott Dancs Mihály az MROÖ képviselője, a Roma Polgárjogi Mozgalom frakcióvezetője, Tarr József, az MROÖ képviselője, a Fővárosi Roma Nemzetiségi Önkormányzat képviselője, Tatai Ferenc az MROÖ alelnöke, a CIKÖSZ frakcióvezetője, Radics Béla a Fővárosi Önkormányzat képviselője, és Aba-Horváth István az MROÖ elnöke.

A romák ellen elkövetett rasszista támadásokban összesen hat ember halt meg, és sokan megsérültek, többen életveszélyesen. A megemlékezésen fellép Rostás Mónika, Havas Lajos, valamint Nyári Oszkár. Az esemény előtt a helyszínen, az MROÖ székházában kihelyezett emlékmű előtt gyertyagyújtással rójuk le kegyeletünket az áldozatok előtt.



**Nemzetközi Romanap és Nagyjaink díjátadó**

Helyszín: Budapest, 1074 Dohány utca 76

Időpont: 2025. 04. 08.

Nyilvános, előzetes regisztrációhoz kötött rendezvény

Megvalósult összeg: 2.738.000, -Ft

A rendezvényen készült fotódokumentációt az intézmény honlapján az alábbi linkre kattintva lehet elérni: <https://www.oronk.hu/2025/04/03/nemzetkozi-roma-nap-az-mroo-dohany-utcai-szekhazaban/>

A Nemzetközi Romanap ünnepi megemlékezés keretében idén első alkalommal került sor a „Nagyjaink Díj” átadására. A „Nagyjaink Díj” célja, hogy elismerésben részesítse azokat a személyeket, akik kiemelkedő teljesítményükkel, közösségépítő tevékenységükkel vagy példamutató életpályájukkal hozzájárultak a roma és a tágabb társadalmi közösség kulturális, művészeti, sport- vagy közéleti fejlődéséhez. A Díj alapításáról és működtetéséről a Közgyűlés dönt, a Magyarországi Romák Országos Önkormányzata hatáskörében. A Díj átadása évente történik, a Nemzetközi Roma Naphoz (április 8.) kapcsolódó ünnepi rendezvény keretében.

A 2025-ös év díjazottjai voltak:

Színművészet kategóriában: Farkas Ramóna / Iparművészet kategóriában: József Kakas

Képzőművészet kategóriában: [Pusztai Krisztián](https://www.facebook.com/pusztai.krisztian.96?__cft__%5b0%5d=AZb6psXZ67frVc2N3otrC8dTAlz1HLGJcf9V03nu_zIAFptOwlJ4P95xSf-91FMZAK684u2sgAB5doaiJ_dBXT_RurzbsL3kiGRt-xwXNMMNl21phbnhGBFYQKNmpeYojWIpq_eFpkk7Ds5Hy0A352Ult9m_ToB7Z0dpyekatUQREAiajH2VYJeMYFtR550Fxe4&__tn__=-%5dK-R) / Közösségépítés kategóriában: Zsigmond Burai / Zeneművészet kategóriában: [Mici Farkas Gyula](https://www.facebook.com/mici.farkasgyula?__cft__%5b0%5d=AZb6psXZ67frVc2N3otrC8dTAlz1HLGJcf9V03nu_zIAFptOwlJ4P95xSf-91FMZAK684u2sgAB5doaiJ_dBXT_RurzbsL3kiGRt-xwXNMMNl21phbnhGBFYQKNmpeYojWIpq_eFpkk7Ds5Hy0A352Ult9m_ToB7Z0dpyekatUQREAiajH2VYJeMYFtR550Fxe4&__tn__=-%5dK-R) / Sport kategóriában: [Ricsi Kovacs](https://www.facebook.com/profile.php?id=100013536002866&__cft__%5b0%5d=AZb6psXZ67frVc2N3otrC8dTAlz1HLGJcf9V03nu_zIAFptOwlJ4P95xSf-91FMZAK684u2sgAB5doaiJ_dBXT_RurzbsL3kiGRt-xwXNMMNl21phbnhGBFYQKNmpeYojWIpq_eFpkk7Ds5Hy0A352Ult9m_ToB7Z0dpyekatUQREAiajH2VYJeMYFtR550Fxe4&__tn__=-%5dK-R)

Irodalom és Média kategóriában: P'amende szerkesztői stábja

Díjátadó bizottság: Sztojka Attila társadalmi esélyekért és roma kapcsolatokért felelős államtitkár, Aba-Horváth István MROÖ elnök, Farkas Mihály ORKMC intézményvezető



**Megemlékezés a Roma Holokauszt áldozataira - Samudaripe**

Helyszín: Budapest, 1074 Dohány utca 76

Időpont: 2025. 08. 02.

Nyilvános rendezvény

Megvalósult összeg: 900.000, -Ft

A rendezvényen készült fotódokumentációt az intézmény honlapján az alábbi linkre kattintva lehet elérni: <https://www.oronk.hu/2025/08/15/roma-holocaust-emleknap/>

Az ünnepélyes emléknap fővédnöke Szentkirályi Alexandra volt.

Az emléknap méltóságteljesen ünnepi megnyitóját követően Váczi Barbara előadása következett, majd a Kállai – Lakatos Quartett lépett fel.

Ezt követően láthattuk – hallhattuk a Romano Glaszo – Emberi Hang Művészeti Csoport előadását.

A művészeti előadások után Aba-Horváth István, a Magyarországi Romák Országos Önkormányzata Elnöke tartotta meg ünnepi megemlékező beszédét.



**XXXIV. Kömlői Kulturális Napok**

Helyszín: Kömlő, Neufeld József Közösségi Színtér

Időpont: 2025. 10. 03.

Nyilvános rendezvény

Megvalósult összeg: 300.000, Ft

A rendezvényen készült fotódokumentációt az intézmény honlapján az alábbi linkre kattintva lehet elérni: <https://www.oronk.hu/2025/10/30/roma-napot-tartottak-komlon/>

Az egész napos rendezvényt köszöntőjével Lólé Lajos KRNÖ elnök nyitotta meg, majd Turó Tamás polgármester ünnepi beszéde következett. A polgármester úr beszédében kiemelte a helyi közösség összetartó erejét, és hangsúlyozta a hagyományőrzés fontosságát. A roma nap keretében először a helyi óvodások, általános iskolás tanulók léptek fel verses-táncos előadásaikkal. A roma közösség egyhangú kérésére Pesti Andris volt a nap meghívott sztárvendége, aki egészen fergeteges hangulatot teremtett zenéjével.



**Koszorúzás a Corvin-közben**

Helyszín: Budapest, Corvin-köz

Időpont: 2025. 10. 23.

Nyilvános rendezvény

Megvalósult összeg: 30.000, -Ft

A rendezvényen készült fotódokumentációt az intézmény honlapján az alábbi linkre kattintva lehet elérni: <https://www.oronk.hu/2025/10/27/koszoruzas-a-corvin-kozben/>

A Magyarországi Romák Országos Önkormányzata október 23-án megemlékezéssel egybekötött koszorúzást tartott Szabó Ilona emléktáblájánál. Szabó Ilona „Cinka Panna” az 1956-os forradalom és szabadságharc 17 éves roma áldozata volt, aki a budapesti Corvin közben áldozta életét hazánk szabadságáért. Emlékét megőrizzük!



**Fiatal roma tehetségek koncertje**

Helyszín: Budapest, 1074 Dohány utca 76

Időpont: 2025. 11. 13.

Nyilvános rendezvény

Megvalósult összeg: 548.700, -Ft

A rendezvényen készült fotódokumentációt az intézmény honlapján az alábbi linkre kattintva lehet elérni: <https://www.oronk.hu/2025/11/22/beszamolo-fiatal-roma-tehetsegek-koncertjerol/>

Az Országos Roma Kulturális és Média Centrum fontos feladatának és missziójának tartja a fiatal roma zenei tehetségek felkutatását, felkarolását, bemutatását.

Ezen a koncerten a világhírű jazz zenész testvérpáros, Tony Lakatos és Roby Lakatos támogatásával és közös játékával mutatkozott be a közönség előtt hét kiemelkedően tehetséges roma muzsikus. A fiatal tehetségek együtt játszottak a jazz óriásokkal, és alkalmuk nyílt szólójátékkal bemutatni hangszerüket és zenei tudásukat.

A különleges, alkalmi összeállítású zenekarban fellépett:

Egri János jr. (zongora), Jónás Géza jr. (nagybőgő), Éles Máté (dob), Fehér Márió Fábió (gitár), Baranyi Bertalan (basszusgitás), Balogh Máté (szaxofon), Fehér Melissza (szaxofon) és természetesen nem utolsó sorban az est két sztárzenésze: Tony Lakatos (szaxofon) - Roby Lakatos (hegedű).

Az est házigazdája Farkas Mihály intézményvezető volt, megtisztelő látogatásával jelen volt Gerendai István Igazgató úr, a [Rajkó- Talentum Alapfokú Művészeti Iskola és Középiskola intézményvezetője, valamint Nagy-Tószegi Bálint Hivatalvezető úr a](https://www.rajko-talentum.hu/)[[Társadalmi Esélyteremtési Főigazgatóság (TEF)](https://www.rajko-talentum.hu/)](https://www.google.com/search?q=T%C3%A1rsadalmi+Es%C3%A9lyteremt%C3%A9si+F%C5%91igazgat%C3%B3s%C3%A1g+%28TEF%29&rlz=1C1GCEU_huHU1178HU1178&oq=nagy&gs_lcrp=EgZjaHJvbWUqCAgDEEUYJxg7MgYIABBFGDkyBggBEEUYOzIGCAIQRRg7MggIAxBFGCcYOzIQCAQQLhivARjHARiABBiOBTIGCAUQRRg9MgYIBhBFGD0yBggHEEUYPdIBCDQyMDdqMGo3qAIAsAIA&sourceid=chrome&ie=UTF-8&mstk=AUtExfByBya6d3jqpGFpREfu0noNoCdcsQNthqooPtQ5tw1PaFf-3a5kOJWPAe9NRdQ3HbuAbr71qgYgVxJGlh1be9dU5MiDC6NaD5Gnkf3H4YPJ0WQqqLk1ql7GcBSLoDOH-lE2W6MLHThbdfr0ZZRdIEJr2bWvwWxndyzTYaagg0x89w2jZInUq5Z57ohoOVvmroIJdMZDmal561_s_mfItCz0RWbHPjcMzM1pgSJxaTW-_yN1Ml0lJzwwV4QKOL2INWGCT7MXptXJdX0hqPShaQib&csui=3&ved=2ahUKEwirwLfF5PiQAxV8hv0HHUprIAEQgK4QegQIAhAB)[részéről.](https://www.rajko-talentum.hu/)

[](https://www.rajko-talentum.hu/)

**László Mária Emlékkonferencia**

Helyszín: Budapest, 1074 Dohány utca 76.

Időpont: 2025. 11. 24.

Nyilvános rendezvény

Megvalósult összeg: 73.000, -Ft

A rendezvényen készült fotódokumentációt az intézmény honlapján az alábbi linkre kattintva lehet elérni: <https://www.oronk.hu/2025/11/26/laszlo-maria-emlekkonferencia-kerekasztal-beszelgetes/>

A Romano Kher Budapesti Roma Művelődési Ház és a Magyarországi Romák Országos Önkormányzata közös rendezésében került sor László Mária születésének 116. évfordulója alkalmából megrendezett emlékkonferenciájára.

A konferenciát megelőzte a székház bejáratánál lévő László Mária emléktábla ünnepélyes koszorúzása. Köszöntő beszédet tartott és elhelyezte az MROÖ koszorúját Aba-Horváth István elnök úr, őt követte Daróczi Ágnes ünnepi beszéde és koszorúja a Romano Instituto Cigánykutató Intézet részéről, majd Horváth Aladár helyezte el koszorúját a Magyarországi Roma Parlament részéről.

A konferencia célja az volt, hogy méltó módon megemlékezzünk László Mária életéről és munkásságáról, aki az első roma értelmiségi nőként a roma közösségek felemelkedéséért, a nők társadalmi szerepvállalásáért és a kulturális önazonosság megőrzéséért dolgozott.

Megtisztelő látogatásával a rendezvényen jelen volt többek között: Rézműves Melinda a Romano Kher Budapesti Roma Művelődési Ház intézményvezetője, Aba-Horváth István az MROÖ elnöke, Daróczi Ágnes és Dr Bársony János : Romano Instituto Cigánykutató Intézet, Horváth Aladár: Magyarországi Roma Parlament, Csóka János Pál: Fővárosi Roma Nemzetiségi Önkormányzat, Burai Ferenc: Bp., V. ker. RNÖ, Danyi Ágnes: Bp., XVI. ker. RNÖ, Csorba Zoltán: Bp., X. ker. RNÖ, Rácz Béla: az 1 Magyarország Egyesület, Kozma Rebeka Zsófia a Romano Kher Budapesti Roma Művelődési Ház részéről, Molnár István Gábor a Rácz Gyöngyi Közösségi Központ vezetője, az Eötvös József Cigány – Magyar Pedagógiai Társaság és az Újpesti Cigány Önkormányzat elnöke.



**Miskolci Mikulás Ünnepség**

Helyszín: Nemzetiségek Háza, 3527 Miskolc, József Attila utca 53.

Időpont: 2025. 12. 06.

Nyilvános rendezvény

Megvalósult összeg: 300.000, -Ft

A rendezvényen készült fotódokumentációt az intézmény honlapján az alábbi linkre kattintva lehet elérni: <https://www.oronk.hu/2025/12/30/beszamolo-a-miskolci-mikulas-unnepsegrol/>

Mikulás Ünnepséget rendeztek 2025. december 6-án Miskolcon, a Nemzetiségek Házában. A zenés-játékos rendezvény elsősorban gyermekek és családok számára kínált ünnepi közösségi élményt az adventi időszakhoz kapcsolódva. A program központi eleme a közkedvelt, és a gyerekek körében különösen népszerű énekesnő, Dorina fellépése volt, amely a Mikulás-ünnepkörhöz illeszkedő zenei tartalommal járult hozzá az esemény hangulatához.

A rendezvény során a részt vevő gyermekek mikuláscsomagot kaptak. A program a látogatók számára térítésmentesen volt elérhető. A megvalósításban társszervezőként közreműködött az Országos Roma Kulturális és Média Centrum. Az esemény szakmai célja

a kulturális hagyományok közvetítése, valamint a közösségi együttlét és az ünnepi értékek megerősítése volt. A Mikulás Ünnepség szervezetten, a helyszín adottságaihoz és a célcsoport igényeihez igazodva zajlott, és szervesen illeszkedett a miskolci adventi kulturális programsorozatba.



**Roma Női Identitást Erősítő Kulturális Workshop**

Helyszín: Budapest, 1074 Dohány utca 76.

Időpont: 2025. 12. 13.

Nyilvános rendezvény

Megvalósult összeg: 300.000, -Ft

A rendezvényen készült fotódokumentációt az intézmény honlapján az alábbi linkre kattintva lehet elérni: <https://www.oronk.hu/2025/12/15/beszamolo-a-roma-noi-identitast-erosito-kulturalis-workshop-c-rendezvenyrol/>

A rendezény házigazdája Rupa Éva volt, a beszélgetések moderátora Orsós Ervin, a kozmetikai- és smink workshopot Nagy Ramóna irányította.

A beszélgetés első témája az adventi ünnepkör volt, a roma nők készülődése, a család ráhangolása az ünnepi periódusra.

Az advent a keresztény kultúrkörben a várakozás és az elcsendesedés ideje, amelynek eredeti célja nem az ünnep megelőlegezett öröme, hanem a belső felkészülés. A mai családok számára azonban ez az időszak gyakran feszültségekkel terhelt: a mindennapi terhek, az év végi hajtás és a különböző elvárások nehezen egyeztethetők össze az advent lelki üzenetével. Ebben az értelemben az advent nem magától értetődő békét, hanem tudatos ráhangolódást igényel. A roma nők, feleségek-anyák szerepe itt is kiemelt.



**I. Országos Dukhora Fesztivál**

Helyszín: Fonó Budai Zeneház, 1116 Budapest, Sztregova utca 3.

Időpont: 2025. 12. 20.

Nyilvános rendezvény

Megvalósult összeg: 11.989.998, -Ft

A rendezvényen készült fotódokumentációt az intézmény honlapján az alábbi linkre kattintva lehet elérni: https://www.oronk.hu/2026/01/06/beszamolo-az-i-orszagos-dukhora-fesztivalrol/

A december 20-i karácsonyi hangulatú, egész napos **I. Országos Dukhora Fesztivál** keretében felelevenítettük az egykori Cigány Táncház mozgalom autentikus, színes és emelkedett hangulatát neves együttesek, táncosok, koreográfusok közreműködésével.

Fellépő művészeink voltak:

-Romano Glaszo  
-Khamoro Budapest Band  
-Le Rom  
-Farkas Pisti és zenekara  
-Kanizsa Csillagai  
-Romano Drom  
-Kale Lulugyi  
-Mennyei Imádók  
-Farkasréti Általános Iskola Gyermekkórusa



1. **Összegzés**

A 2025-2026-os évek az építkezés évei.

Az Országos Roma Kulturális és Média Centrum ahhoz, hogy bekerülhessen az ország kulturális vénájába, stratégiai együttműködéseket kell kötnie és „lábakat” kell növesztenie. Ilyen együttműködés köttetett a Fonó Budai Zeneházzal, ahol a Dukhora Fesztivált valósítottuk meg, vagy a Magyar Zene Házával, ahol 2026.08.06-án egy különleges koncerten mutatjuk be a zenei kulturánkat.

Hiszem, hogy csak és kizárólag produceri szemmel, kiterjedt kapcsolati hálóval, jól kitalált és felépített koncepciók és tervek mentén lehet eredményeket elérni. Ez a munka most ránk vár, de örömmel és tisztességgel végezzük, mert látjuk a folyamat végét.

Budapest, 2026. január 14.

……………………………….

***Név***

*intézményvezető*