**INTÉZMÉNYI SZAKMAI BESZÁMOLÓ**

**Az**

**Országos Roma Foglalkoztatási Központ**

***2025. évi szakmai tevékenységéről***

1. **Azonosító adatok:** 
   1. Intézmény neve: Országos Roma Foglalkoztatási Központ
   2. Intézmény adószáma: 15597951-1-42
   3. Intézmény tevékenysége:

A költségvetési szerv alaptevékenységének kormányzati funkció szerinti megjelölése a következő:

* 082030 Művészeti tevékenységek (kivéve: színház)
* 083020 Könyvkiadás
* 083030 Egyéb kiadói tevékenység
* 084020 Nemzetiségi közfeladatok ellátása és támogatása
* 095020 Iskolarendszeren kívüli egyéb oktatás és képzés
* 104060 A gyermekek, fiatalok és családok életminőségét javító programok
* 105020 Foglalkoztatást elősegítő képzések és egyéb támogatások
* 107080 Esélyegyenlőség elősegítését célzó tevékenységek és programok
* 107090 Romák társadalmi integrációját elősegítő tevékenységek, programok
  1. Intézményvezető neve: Jakus László

1. **Egyéb adatok:**
   1. Létszám (2025.01.01.): 1 fő
   2. Foglalkoztatási forma: *közalkalmazott*
   3. Létszám (2025.12.31): 5 fő
   4. Foglalkoztatási forma: *közalkalmazott*
2. **2025-ben megvalósított szakmai programok felsorolása:**
   1. **Fiatal roma vállalkozók szakmai egyeztetése Kiskunhalason. (dátum: 2025.06.20.)**
   2. **Oktatási intézmények és tanodák pályaorientációs rendezvényei (dátum: 2025.10.20., 2025.10.21., 2025.12.11., 2025.12.12., 2025.12.13., 2025.12.16., 2025.12.17.)**
   3. **Czinka Gyermek- és Ifjúsági Szólótáncverseny (dátum: 2025.11.22.)**
   4. **Fiatal Roma Vállalkozók bemutatkozó videóinak elkészítése   
      (dátum: 2025.09. -2025.11.)**
   5. **Nemzetiségek Napja alkalmából ősi cigány mesterségek bemutatása (dátum: 2025.12.19.)**
3. **A szakmai programok rövid bemutatása**
4. ***Fiatal roma vállalkozók szakmai egyeztetése Kiskunhalason.****Az Országos Roma Foglalkoztatási Központ 2025. 06. 20-án Kiskunhalason a Roma Vállalkozásfejlesztési Központba szervezett egy megbeszélést fiatal roma vállalkozóknak. A megbeszélésen részt vett Bányai Gábor országgyűlési képviselő kormánybiztos úr és Szűcs Csaba, a Bács-Kiskun Vármegyei Önkormányzat alelnöke. A megbeszélésen lehetősége nyílt a fiatal roma vállalkozóknak bemutatni a vállalkozásukat, a fejlesztési irányaikat, és felvehették a kapcsolatot olyan szakemberekkel is, akik segíthetik őket a céljaik elérésében. A rendezvény zártkörű volt és nem rendelkezett forrásigénnyel.*

**

1. ***Oktatási intézmények és tanodák pályaorientációs rendezvényei*** *A pályaorientációs tevékenység a gyermekek, családok munkaerő-piaci esélyeinek javítását célozza azzal, hogy a gyermek az egyéni képességeinek, lehetőségeinek megfelelő továbbtanulási pályát válassza, így megelőzve a további oktatási sikertelenséget, ezzel az oktatási lemorzsolódást, a későbbi munkaerő-piaci hátrányokat.* 
   1. *Az Országos Roma Foglalkoztatási Központ által szervezett program keretében a Teleki József Általános Iskola és Szakközépiskola (Szirák) tanulói 2025. október 20–21-én két turnusban Budapestre látogattak, ahol egy élményközpontú pályaorientációs napon vettek részt.* A diákok délelőtt az Aeropark Repülőgép Múzeumban interaktív, ismeretterjesztő foglalkozásokon vettek részt. Ezt követően a csoportok a Magyarországi Romák Országos Önkormányzatának Dohány utcai székházába látogattak, ahol ebéddel fogadtuk őket. Az önkormányzat székházában a diákok rövid előadást hallhattak a tanulás jelentőségéről, az önkormányzat és intézményeinek szerepéről, működéséről és az ott dolgozók feladatairól, munkájáról. A délután folyamán a diákok a Tropicariumot látogatták meg.
   2. *Az Országos Roma Foglalkoztatási központ által szervezett program keretében a Karancssági I. István Általános Iskola (Karancsság) tanulói 2025. december 11-én Budapestre látogattak, ahol egy élményközpontú pályaorientációs napon vettek részt.* A diákok délelőtt a Tropicarumba, délután pedig a Csodák Palotájába látogattak el, ahol interaktív, ismeretterjesztő foglalkozásokon vettek részt. A csoportot a Magyarországi Romák Országos Önkormányzatának Dohány utcai székházában ebédre vendégül láttuk. Az önkormányzat székházában a diákok előadást hallhattak a tanulás jelentőségéről, az önkormányzat és intézményeinek szerepéről, működéséről és az ott dolgozók feladatairól, munkájáról.
   3. *Az Országos Roma Foglalkoztatási központ által szervezett program keretében az Ecsegi II. Rákóczi Ferenc Általános Iskola és a Dr. Krepuska Géza Általános Iskola (Somoskőújfalu) tanulói 2025. december 12-én Budapestre látogattak, ahol egy élményközpontú pályaorientációs napon vettek részt.* *A délelőtt folyamán az Ecsegi II. Rákóczi Ferenc Általános Iskola diákjai Országház látogatáson vettek részt. A Dr. Krepuska Géza Általános Iskola (Somoskőújfalu) diákjai délelőtt, az Ecsegi II. Rákóczi Ferenc Általános Iskola tanulói délután a Csodák Palotájába látogattak el és vettek részt interaktív foglalkozásokon.* Mindkét csoportot ebédre láttuk vendégül a Magyarországi Romák Országos Önkormányzatának Dohány utcai székházában. Az önkormányzat székházában a diákok előadást hallhattak a tanulás jelentőségéről, az önkormányzat és intézményeinek szerepéről, működéséről és az ott dolgozók feladatairól, munkájáról.
   4. *Az Országos Roma Foglalkoztatási központ által szervezett program keretében a Hajnalcsillag Tanoda (Kecskemét) tanodásai 2025. december 13-án Budapestre látogattak, ahol egy élményközpontú pályaorientációs napon vettek részt.* *Délelőtt a tanodások a Csodák Palotájába látogattak el* *ahol interaktív, ismeretterjesztő foglalkozásokon vettek részt.* *Ezt követően a csoport a Magyarországi Romák Országos Önkormányzatának Dohány utcai székházába látogatott, ahol ebéddel fogadtuk őket, valamint a diákok előadást hallhattak a tanulás jelentőségéről, az önkormányzat és az intézményeinek szerepéről, működéséről és az ott dolgozók feladatairól, munkájáról.* *A délután folyamán a csoport Országház látogatáson vett részt.*
   5. *Az Országos Roma Foglalkoztatási központ által szervezett program keretében a Tiszapüspöki Általános Iskola (Tiszapüspöki) tanulói 2025. december 16-án és 17-én Budapestre látogattak, ahol egy élményközpontú pályaorientációs napon vettek részt. A diákok 2025. december 16-án a Tropicariumot, december 17-én az Illúziók Múzeumába látogattak el. A program élményszerű módon ösztönözte a diákokat a gondolkodásra, problémamegoldásra és az összefüggések felismerésére. Az interaktív kiállítások rámutattak arra, hogyan kapcsolódik össze a természettudomány, a matematika, a pszichológia és a technológia a mindennapi életben.* *A programokat követően mindkét napon a csoport a Magyarországi Romák Országos Önkormányzatának Dohány utcai székházába látogatott, ahol ebéddel fogadtuk őket, valamint előadást hallhattak a tanulás jelentőségéről, az önkormányzat és az intézményeinek szerepéről, működéséről és az ott dolgozók feladatairól, munkájáról.*

*Összességében a programok élményalapú, interaktív megközelítése és a pozitív közösségi tapasztalatok révén a diákok számára a munka világához kapcsolódó, élményszerű tapasztalatszerzést biztosítottak, hozzájárulva jövőképük formálásához és társadalmi esélyeik erősítéséhez. A programok alkalmával minden résztvevőnek az Országos Roma Foglalkoztatási Központ logójával ellátott ajándékcsomagot adtunk át.*

*A programok zártkörűek voltak.*

*Az éves szakmai programtervben összesen 12.400.000.-Ft várható kiadással számoltunk a rendezvényekhez kapcsolódó utazás, catering és belépőjegyek biztosítására. A tényleges ráfordítás 11.450.171.- Ft volt.  
A rendezvényen készült fotódokumentációt az intézmény honlapján az alábbi linkre kattintva lehet elérni:* [*https://www.oronk.hu/2025/12/22/hajnalcsillag-tanoda-palyaorientacios-napja/*](https://www.oronk.hu/2025/12/22/hajnalcsillag-tanoda-palyaorientacios-napja/) *;* [*https://www.oronk.hu/2025/12/23/palyaorientacios-nap-az-i-istvan-altalanos-iskolaban/*](https://www.oronk.hu/2025/12/23/palyaorientacios-nap-az-i-istvan-altalanos-iskolaban/) *;* [*https://www.oronk.hu/2025/12/21/palyaorientacios-nap-ecseg-es-somoskoujfalu-diakjai-szamara/*](https://www.oronk.hu/2025/12/21/palyaorientacios-nap-ecseg-es-somoskoujfalu-diakjai-szamara/) *;* [*https://www.oronk.hu/2025/11/11/palyaorientacios-nap-az-aeropark-repulogep-muzeumban/*](https://www.oronk.hu/2025/11/11/palyaorientacios-nap-az-aeropark-repulogep-muzeumban/)

**

1. ***Czinka Gyermek- és Ifjúsági Szólótáncverseny***

*Az Országos Roma Foglalkoztatási Központ és a Czinka Panna Roma Kulturális Egyesület, közös szervezésében 2025. november 22-én Szarvas városában megvalósult az I. Czinka Gyermek és Ifjúsági Szólótáncverseny.  
Az szólótáncverseny különlegessége az volt, hogy most először szerveztek Magyarországon olyan országos szintű néptáncversenyt, ahol kötelező táncként valamely Kárpát medencei cigánytáncot kellett választaniuk a versenyzőknek. A versenyre 20 versenyző nevezett, összesen 32 produkcióval. Cigány és nem cigány néptáncosok mérték össze tudásukat a neves zsűri és a 70 fős közönség előtt. A versenyzők 5 korcsoportban mutatták be a produkcióikat, először a kötelező táncokkal, majd pedig a szabadon választott táncokkal. A verseny alatt a Talléros Zenekar biztosította az élőzenei kíséretet. A szólótáncverseny megnyitója előtt valamint a verseny szüneteiben a nézők a Kárpát-medence különböző roma táncaiból láthattak bemutatót. A versenyen összesen 32, nagyon magas színvonalú produkciót adtak elő a versenyzők. A verseny végeztével táncház következett, ami alatt a zsűri meghozta a döntését. A táncház - annak ellenére, hogy a táncversenyeknek nem megszokott eleme – nagy sikert aratott! A versenyzők mellett a nézők közül is többen táncoltak, idősek és fiatalok egyaránt. A program alkalmával minden versenyzőnek az Országos Roma Foglalkoztatási Központ logójával ellátott ajándékcsomagot adtunk át.  
A rendezvény nyilvános volt.   
Az éves szakmai programtervben összesen 2.300.000.- Ft várható kiadással számoltunk a rendezvény helyszínének bérleti díjára, az élőzene, valamint a program lebonyolításához szükséges technikai feltételek biztosítására, továbbá a versenyzők és a szervezők számára „Czinka Gyermek- és Ifjúsági Szólótáncverseny” felirattal ellátott pólók beszerzésére, valamint a program szakmai lebonyolítására. A tényleges ráfordítás 2.238.580.- Ft volt.  
A rendezvényen készült fotódokumentációt az intézmény honlapján az alábbi linkre kattintva lehet elérni:* [*https://www.oronk.hu/2025/11/11/i-czinka-gyermek-es-ifjusagi-szolotancverseny/*](https://www.oronk.hu/2025/11/11/i-czinka-gyermek-es-ifjusagi-szolotancverseny/)

**

1. ***Fiatal Roma Vállalkozók bemutatkozó videóinak elkészítése***

*Az Országos Roma Foglalkoztatási Központ kapcsolatot vett fel a Fiatal Roma Vállalkozók Klubjával. A klub egy dinamikusan fejlődő közösség, amely a gazdaság különböző területein tevékenykedő, példaértékű munkát végző fiatal roma vállalkozókat tömörít. A program célja az volt, hogy ezeknek a fiatal roma vállalkozóknak a történetét és sikeres vállalkozásaikat bemutassuk a nagyközönség számára. A bemutatás egyrészt hozzájárult a roma vállalkozókat érintő sztereotípiák lebontásához, másrészt pozitív példát nyújtott a roma fiatalok számára arra vonatkozóan, hogy becsületes munkával és kitartással fenntartható vállalkozást lehet felépíteni, amely hosszú távon biztosítja a család megélhetését. Az Országos Roma Foglalkoztatási Központ támogatásával 11 fiatal roma vállalkozó bemutatására került sor professzionális, modern kisvideók formájában valamint egy összefoglaló, promóciós videó is készült. Az elkészült videókat az MROÖ és az Országos Roma Foglalkoztatási Központ online felületein tettük közzé.  
Az éves szakmai programtervben összesen 4.267.000.- Ft költséggel számoltunk. A tényleges ráfordítás 4.267.000.-Ft volt.   
Az elkészült videók az intézmény honlapján az alábbi linkre kattintva lehet elérni:* [*https://www.oronk.hu/2026/01/13/fiatal-roma-vallalkozok-egy-inspiralo-videosorozat/*](https://www.oronk.hu/2026/01/13/fiatal-roma-vallalkozok-egy-inspiralo-videosorozat/)

**

1. ***Nemzetiségek Napja alkalmából ősi cigány mesterségek bemutatása****A 2025. december 19-én a Magyarországi Romák Országos Önkormányzatának székházában a Nemzetiségek Napja alkalmából megvalósult hagyományos cigány mesterségek bemutató program célja a roma kulturális örökség megőrzése, értékeinek bemutatása és továbbadása volt. A program szervezése során fontosnak tartottuk a hagyományos cigány mesterségeket űző alkotók felkutatását, felkarolását és számukra bemutatkozási lehetőség biztosítását. A program egyik legnagyobb erőssége az interaktivitás volt: az érdeklődők nem csupán megfigyelői, hanem aktív résztvevői is lehettek az egyes foglalkozásoknak. A kézműves tevékenységek során a résztvevők kipróbálhatták az ősi technikákat, saját alkotásokat készíthettek, amelyeket a foglalkozások végén emlékül haza is vihettek. A mesterségbemutatókat közös zenélés és autentikus hangszerek kipróbálása egészítette ki. A rendezvény ideje alatt gasztronómiai bemutatóra is sor került, melynek keretében hagyományos ízekkel és kóstolóval kedveskedtünk a résztvevőknek. A rendezvény összességében hozzájárult a roma nemzetiségi identitás erősítéséhez, a kulturális értékek megőrzéséhez és a generációk közötti tudásátadáshoz.  
   A program nyilvános volt.*

*Az éves szakmai programterv megvalósításához összesen 3.000.000 Ft várható kiadással számoltunk, amely magában foglalja az anyagköltségeket, a kiállítók és kézművesek díjazását, továbbá a hangszersimogató program és a gasztronómiai bemutató költségeit. A tényleges ráfordítás 3.027.500.- Ft volt.  
A rendezvényen készült fotódokumentációt az intézmény honlapján az alábbi linkre kattintva lehet elérni: https://www.oronk.hu/2026/01/20/hagyomanyos-cigany-mestersegek-bemutatasa-a-nemzetisegek-napja-alkalmabol/*

******

1. **Összegzés**

*Az Országos Roma Foglalkoztatási Központ eredményes évet zárt 2025-ben, a tervezett szakmai programjaink sikeresnek mondhatóak, kétségtelen, hogy az intézmény felé irányuló érdeklődést, bizalmat újra kell építeni. A Magyarországi Romák Országos Önkormányzatának Hivatala hatalmas segítséget nyújtott abban, hogy a szakembereink pénzügyileg és szakmailag is kifogástalan munkát tudjanak elvégezni.*

Budapest, 2026. január 14.

……………………………….

***Jakus László***

*intézményvezető*